ET Euroopa Liidu Teataja C 163/4

Prantsuse valitsuse teatis seoses Euroopa Parlamendi ja nõukogu 30. mai 1994. aasta direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Teatis vedelate või gaasiliste süsivesinike uurimise ainuõigusliku tegevusloa ehk nn Lons-le-Saunier' loa taotlemise kohta)

(2006/C 163/04)

(EMPs kohaldatav tekst)

30. juunil 2005 esitas ettevõte European Gas Limited, registrijärgse aadressiga 11, rue de Tonduti de l'Escarène (Prantsusmaa), taotluse viieaastase ainuõigusliku tegevusloa ehk nn Lons-le-Saunier' loa saamiseks, et uurida vedelaid ja gaasilisi süsivesinikke Ain'i, Saône et Loire'i, Jura ja Doubs' departemangude territooriumil asuval 3795 ruutkilomeetri suurusel alal.

Tegevusluba kehtib järgmiste geograafiliste koordinaatidega määratud maa-alal, kusjuures algmeridiaaniks on Pariisi meridiaan.

Punktid Pikkuskraadid Laiuskraadid A 4,20 gr E 52,20 gr N B 4,20 gr E 52,00 gr N C 4,10 gr E 52,00 gr N D 4,10 gr E 51,90 gr N E 3,90 gr E 51,90 gr N F 3,90 gr E 51,70 gr N G 3,70 gr E 51,70 gr N H 3,70 gr E 51,60 gr N I 3,40 gr E 51,60 gr N J 3,40 gr E 51,50 gr N K 3,30 gr E 51,50 gr N L 3,30 gr E 51,40 gr N M 3,10 gr N 51,40 gr N N 3,10 gr E 51,30 gr N E 2,80 gr E 51,30 gr N P 2,80 gr E 51,50 gr N Q 2,90 gr E 51,50 gr N R 2,90 gr E 51,80 gr N S 3,10 gr E 51,80 gr N T 3,10 gr E 51,90 gr N U 3,30 gr E 51,90 gr N V 3,30 gr E 52,00 gr N W 3,70 gr E 52,00 gr N X 3,70 gr E 52,10 gr N Y 3,90 gr E 52,10 gr N Z 3,90 gr E 52,20 gr N

Taotluste esitamine

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamislube käsitleva 19. aprilli 1995. aasta muudetud dekreedi nr 95-427 artiklites 3, 4 ja 5.

Huvitatud ettevõtted võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtvalt esitatud “Teatises süsivesinike kaevandamisõiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374 lk 11) ja kinnitatud 19. aprilli 1995. aasta dekreediga nr 95-427 kaevandamisõiguse kohta (22. aprilli 1995. aasta Prantsuse Vabariigi Teataja).

Konkureerivad taotlused edastatakse kaevandamisküsimustega tegelevale ministrile allpool osutatud aadressil. Otsused algse taotluse ja konkureerivate taotluste kohta tehakse hiljemalt 15. veebruaril 2008.

Tingimused ja nõuded kaevandamise teostamise ja peatamise kohta

Taotlejatel palutakse lähtuda kaevandamisseaduse (code minier) artiklitest 79 ja 79.1 ning 9. mai 1995. aasta muudetud dekreedist nr 95-696, milles käsitletakse kaevandamistegevuse alustamist ja kaevanduskontrolli (11. mai 1995. aasta Prantsuse Vabariigi Teataja).

Täiendavat teavet sellel teemal võib saada majandus-, rahandus- ja tööstusministeeriumist (energia- ja tooraineosakond, energia- ja mineraalressursside talitus, kaevandusalase seadusandluse büroo) — ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière) —, aadressil: 61, boulevard Vincent-Auriol, Télédoc 133, F-75703 Paris Cedex 13 [telefon: (33) 144 97 23 02, faks: (33) 144 97 05 70].

Eespool nimetatud õigusaktide sätetega saab tutvuda veebilehel http:// www.legifrance.gouv.fr

(1) EÜT L 164, 30.6.1974, lk 3.